 Hosia 4  Ụmụ Izrel, nụrụnụ okwu Jehova, nihi na Jehova nwere okwu ikpe megide ndị bi nala a, nihi na eziokwu na obiọma na ihe ọmụma banyere Chineke adịghị nala a.E nwere ịbụ ọnụ na ịghọ aghụghọ na igbu ọchụ na izu ohi na ịkwa iko, bụ ndị gbasaworo ebe niile, ịwụfu ọbara na ịwụfu ọbara ezutewo.Ọ bụ ya mere ala a ga-eji ruo uju, onye ọ bụla bi nime ya ga-atụbọ, tinyere anụ ọhịa na anụ ufe nke eluigwe, ọbụna azụ ndị dị noké osimiri ga-anwụ.Otú ọ dị, ka onye ọ bụla ghara ịgba mgba, ka onye ọ bụla ghara ịba mba, nihi na ndị gị dị ka ndị na-agbaso onye nchụàjà mgba.Ị ga-asụ ngọngọ nehihie, gị na onye amụma ga-asụ ngọngọ, dị ka à ga-asị na ọ bụ nabalị. M ga-ala nne gị niyi.Ndị m ga-ala niyi, nihi na ihe ọmụma adịghị. Ebe ọ bụ na ị jụwo ihe ọmụma, mụ onwe m ga-ajụ gị ka ị ghara ịbụkwa onye nchụàjà m; ebe ọ bụ na ị na-echefu iwu Chineke gị, mụ onwe m ga-echefu ụmụ gị.Dị ka ha dị ọtụtụ, otú ahụ ka ha na-emehie m. Ha ewerewo ihe ihere gbanwere otuto m.Mmehie ndị m ka ha na-eripịa, njehie ha na-agụsikwa mkpụrụ obi ha ike.Ọ ga-adịrị ndị nkịtị otú ọ dịịrị onye nchụàjà; m ga-emekwa ka ha zaa ajụjụ maka ụzọ ha; m ga-emekwa ka ha buru ihe ha metara.Ha ga-eri ihe, ma afọ agaghị eju ha. Ha ga-edina ụmụ nwaanyị dị ka à ga-asị na ha bụ ndị inyom na-agba akwụna; ma ha agaghị amụba, nihi na ha akwụsịwo ịṅa Jehova ntị.Ịkwa iko na mmanya ochie na mmanya ọhụrụ na-anapụ ezi uche.Ndị m na-ajụ arụsị ha e ji osisi mee ase, mkpara ha na-agwakwa ha okwu; nihi na mmụọ ịkwa iko emewo ka ha kpafuo, ịkwa iko emewokwa ka ha si nokpuru Chineke pụọ.Ha na-achụ àjà nelu ugwu ukwu, ha na-esurekwa ihe nsure ọkụ nelu ugwu nta dị iche iche, nokpuru oké osisi na osisi stọraks na osisi ukwu, nihi na ndò ya dị mma. Ọ bụ ya mere ụmụ unu ndị inyom na ndị nwunye ụmụ unu ji na-akwa iko.Agaghị m eme ka ụmụ unu ndị inyom zaa ajụjụ maka iko ha na-akwa, agaghịkwa m eme ka ndị nwunye ụmụ unu zaa ajụjụ maka iko ha na-akwa. Nihi na ndị ikom na-akpọrọ ndị akwụna nọpụ iche, ọ bụkwa ha na ndị inyom bụ akwụna ụlọ arụsị na-achụ àjà; a ga-azọda ndị na-enweghị nghọta.Izrel, ọ bụ ezie na ị na-akwa iko, ka Juda bụrụ onye ikpe na-amaghị, unu abịakwala na Gilgal, unu agbagokwala Bet-even, unu aṅụkwala iyi, sị, Dị nnọọ ka Jehova dị ndụ!Nihi na Izrel na-eme isi ike dị ka ehi nke na-eme isi ike. Ọ bụ ugbu a ka Jehova ga-azụ ha nebe sara mbara dị ka nwa ebule?Ifrem ekekọtawo onwe ya narụsị dị iche iche. Hapụ ya!Ebe ọ bụ na mmanya ọka wit ha agwụwo, ha edinawo ụmụ nwaanyị dị ka à ga-asị na ha bụ ndị inyom na-agba akwụna. Ndị na-echebe ya hụrụ ihe ihere nanya.Ifufe ejiriwo nku ya bufuo ya. Àjà ha dị iche iche ga-eme ha ihere. 